Rue de la Poste (Stad Lëtzebuerg)
D'Rue de la Poste ass eng Strooss an der Uewerstad vun der Stad Lëtzebuerg. Se leeft vum Eck mat der Kuelegaass op der Plëss aus a Richtung Weste bis bei d'Aldringerstrooss. D'Plätzche wou se mat der Beckstrooss an der Aldringerstrooss zesumme kënnt, gëtt (um) Piquet genannt.

Geschicht 
Den Odonym Rue de la Poste gouf de 16. Mee 1925 agefouert. E bezitt sech op den Hôtel des Postes, de fréiere Sëtz vun der Lëtzebuerger Post.

Rue de la Place d'Armes 
Déi haiteg Rue de la Poste huet am ëstlechen Deel, vun der Kuelegaass bis bei d'Philippsgaass Rue de la Place d'Armes geheescht. D'Strooss huet fréier aus enger duebeler Rei Haiser bestanen. Et ass warscheinlech, datt se duerch dat grousst Feier vum 11. Juni 1554 ganz zerstéiert gouf. Déi südlech Rei Haiser ass net méi opgebaut ginn.

Rue du Piquet 
Am westlechen Deel, tëscht der Philippsgaass an der Aldringerstrooss housch d'Strooss virun 1825 an duerno, vun 1854 bis 1925 Rue du Piquet. 

Piquet erënnert un déi deemoleg Artilleriekasär aus der spuenescher Zäit (1674), déi tëscht der Rue Beck an der Aldringerstrooss stoung. Dat Gebai ass 1869 an de Besëtz vun der Stad iwwergaangen an et waren eng Museksschoul, eng Händschefabrick, eng Handwierkerschoul grad wéi de Siège vun der Postverwaltung dran.

Biller

Um Spaweck 

 Henri Beck, Bruno Baltzer, Was bedeuten die Straßennamen der Stadt? an: Ons Stad, Nr 44/1993, S. 32

Stroossen an der Uewerstad